এইচ-১বি ভিসা নিয়ে নতুন ঘোষণা ট্রাম্প প্রশাসনের!

ওয়েব ডেস্ক : শুক্রবার অভিবাসীর উপর কোপ বসিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। এইচ-১বি ভিসার (H-1B visa) দাম ১ লক্ষ ডলার (প্রায় ৮৮ লক্ষ টাকা) বাড়ানো হয়েছে। এর ফলে বিশেষ করে ভারতীয়রা সমস্যায় পড়তে পারেন বলে আশঙ্কা প্রকাশ করেছিলেন বিশেষজ্ঞরা। তবে এই নতুন নিয়ম নিয়ে কিছুটা স্বস্তি দিল ট্রাম্প প্রশাসন। মার্কিন প্রশাসনের তরফে বিবৃতি দিয়ে জানানো হয়েছে, এইচ-১বি ভিসার জন্য যে মুল্য ধার্য করা হয়েছে তা প্রযোজ্য হবে শুধুমাত্র নতুন আবেদনকারীদের জন্য। তবে যাদের কাছে এই ভিসা আগে থেকে রয়েছে তাদেরকে নতুন করে কোনও অর্থ দিতে হবে না। এর ফলে মার্কিন মুলুকে থাকা ভারতীয়রা স্বস্তি পেলেন বলেই মনে করছেন বিশেষজ্ঞরা।

এই বিষয় নিয়ে হোয়াইট হাউসের প্রেস সচিব ক্যারোলিন লিভিট (Karoline Leavitt) বলেছেন, এইচ-১বি ভিসার (H-1B Visa) এই মূল্য হল এককালীন। ২১ সেপ্টেম্বরের পরে যারা এই ভিসার জন্য আবেদন করবেন তাঁদেরকেই এই পরিমান চড়া মূল্য দিতে হবে। যাদের কাছে আগে থেকে এই ভিসা রয়েছে, তাদেরকে কোনও বাড়তে অর্থ দিতে হবে না। সঙ্গে তিনি জানিয়েছে, যাদের কাছে এইচ-১বি ভিসা রয়েছে এবং যারা ইতিমধ্যে আমেরিকার বাইরে রয়েছেন তাঁদেরকেউ নতুন করে কোনও অর্থ দিতে পবে না।

আরও খবর : কর্মসূত্রে আমেরিকায় যাওয়ার পথ আরও কঠিন করে তুলছেন মার্কিন প্রেসিডেন্ট

১৯৯০ সালে এই ধরণের ভিসা চালু হয়েছে আমেরিকায়। প্রাথমিকভাবে এই ভিসার মেয়াদ থাকে তিন বছর। সর্বোচ্চ এই ভিসার মেয়াদ বৃদ্ধি করা যায় ছ’বছর পর্যন্ত। এই সময়ের মধ্যে গ্রিন কার্ডের জন্যও আবেদন করতে পারেন অভিবাসীরা। তা পেয়ে গেলে তখন নিজের ইচ্ছা মতো এইচ-১বি ভিসার ((H-1B Visa)) মোয়াদ বাড়ানো যেতে পারে।

পরিসংখ্যান বলছে, বর্তমানে এই ভিসার সবচেয়ে বেশি সুবিধাভোগী ভারতীয় কর্মীরা (Indian Workers)। ২০২৪ সালে ৭১ শতাংশ আবেদন মঞ্জুর করা হয়েছে মার্কিন প্রশাসনের তরফে। ভারতের পরেই পরেই রয়েছে চীন। তাদের ১১.৭ শতাংশ ভিসা মঞ্জুর হয়েছে। ট্রাম্প প্রশাসনের তরফে জানানো হয়েছে, মার্কিন সংস্থাগুলির কাছ থেকেই ১ লক্ষ ডলার নেওয়া হবে। তবে এই ভিসা কার্যকর হবে শুধুমাত্র নতুন আবেদনকারীদের জন্য, এমনটাই জানানো হল মার্কিন প্রশাসনের তরফে। কিন্তু, নতুন আবেদনকারীদের জন্য ‘মার্কিন স্বপ্নে’ বড় ধরণের আঘাত লাগলো বলে মনে করছে ওয়াকিবহাল মহল।